**Приложение № 1**

**Т Е Х Н И Ч Е С К А С П Е Ц И Ф И К А Ц И Я**

за процедура възлагане на за обществена поръчка на стойност по чл. 20, ал. 3 от ЗОП

с предмет: *„Разработване на проект на концепция за развитие на високоскоростна и свръх-високоскоростна свързаност и изграждане на мобилни мрежи от 5-то поколение (5G) с времеви хоризонт 2025 г.“*

**I. ВЪВЕДЕНИЕ:**

Поръчката има за предмет чрез извършване на изследване с цел получаване на актуални и достоверни данни за разпространението и използването на продукти и услуги, базирани на информационните и комуникационните технологии и по-конкретно високоскоростен и свръх-високоскоростен (NGA) достъп до интернет включително 4G/LTE в Република България и оценка на социо-икономическите фактори, свързани с този процес да бъде разработена концепция за развитие на високоскоростна и свръх-високоскоростна свързаност и изграждане на мобилни мрежи от 5-то поколение (5G) с времеви хоризонт 2025 г. Резултатите от изследването ще послужат при изготвяне на Актуализиран Национален план за широколентова инфраструктура за достъп от следващо поколение и за въвеждане на 5G технологията и Национална пътна карта за изпълнението му. Резултатите от изследването ще послужат и за:

* идентифициране на бариерите и мерките за тяхното преодоляване с оглед оползотворяване на пълния потенциал на ИКТ и най-вече – на високоскоростния интернет, като условие за цифров растеж;
* идентифициране на възможностите и подходите за въвеждане и разгръщане на мобилни мрежи от 5-то поколение в България.

**II. НАИМЕНОВАНИЕ НА ПОРЪЧКАТА:** „Разработване на проект на концепция за развитие на високоскоростна и свръх-високоскоростна свързаност и изграждане на мобилни мрежи от 5-то поколение (5G) с времеви хоризонт 2025 г.“

**III. ЦЕЛ НА ПОРЪЧКАТА**

Основната цел на поръчката е да се разработи проект на концепция за развитие на мобилни мрежи от 5-то поколение до 2025 г., чрез провеждане на проучвания за предлагането на широколентов достъп до интернет с фокус върху високоскоростен и свръх-високоскоростен достъп до интернет включително 4G/LTE; проникването и използването на широколентов интернет и на свързани с интернет ИКТ приложения и услуги (на база целенасочено качествено социологическо проучване чрез ползване на добре развита анкетьорска мрежа и статистическа информация); оценка на социално-икономически фактори, свързани с търсенето и предлагането на широколентов достъп до интернет, с фокус високоскоростен и свръх-високоскоростен достъп до интернет включително 4G/LTE; проучване и анализ на добри европейски практики за изграждане на инфраструктура за високоскоростен и свръх-високоскоростен интернет като основа за бъдещо изграждане на мобилни мрежи от 5-то поколение; проучване на предстоящи проектни инициативи, свързани с реализация на комуникационна свързаност, вкл. по транспортни коридори; оценка на нуждите и възможностите за осигуряване на радио честоти за реализиране на 5G и проучване на възможностите за конкретни реализации и приложение на 5G в една община в Република България и натоварен магистрален път чрез прилагане и на Интернет на нещата.

За постигане на целите на поръчката е необходимо да бъдат проведени качествени проучвания чрез ползване на добре развита анкетьорска мрежа – провеждане на фокус-групови дискусии с по 15-20 участници от специфичните целеви групи за проучване на проникването и използването на широколентов интернет и на свързани с интернет ИКТ приложения и услуги и оценка на социално-икономически фактори, свързани с търсенето и предлагането на широколентов достъп до интернет, с фокус високоскоростен и свръх-високоскоростен достъп до интернет включително 4G/LTE. Ще бъдат направени проучвания и на предстоящи проектни инициативи, свързани с реализация на комуникационна свързаност, вкл. по транспортни коридори; проучване и анализ на добри европейски практики за изграждане на инфраструктура за високоскоростен и свръх-високоскоростен интернет като основа за бъдещо изграждане на мобилни мрежи от 5-то поколение; оценка на нуждите и възможностите за осигуряване на радио честоти за реализиране на 5G и проучване на възможностите за конкретни реализации и приложение на 5G в една община в Република България и натоварен магистрален път чрез прилагане и на Интернет на нещата.

**IV. СРОК ЗА ИЗПЪЛНЕНИЕ НА ПОРЪЧКАТА:**

60 работни дни от датата на сключване на договора с избрания изпълнител

**V. ОБХВАТ НА ДЕЙНОСТИТЕ ЗА ИЗПЪЛНЕНИЕ НА ПОРЪЧКАТА:**

## *1. Дефиниции и стандарти на провеждане на проучвания за целите на поръчката*

За целите на тази обществена поръчка ще бъдат използвани следните дефиниции за **социологическо изследване (проучване):** система от методологически инструменти за събиране, обработка и интерпретация на данни, чиято основна функция е да подпомага вземането на управленски решения и решаването на възникнали проблеми.

Според изследователските задачи и използваните методи за набиране на информацията, проучванията могат да бъдат **количествени** или **качествени.**

Според обхвата на проучванията, те могат да бъдат национално представителни или да се фокусират върху определени, външни или вътрешни целеви групи.

При провеждане на проучванията по тази поръчка Изпълнителят се ангажира да следва всички изисквания и добри практики, възприети съгласно **Етичния кодекс на ESOMAR** (Международната асоциация маркетинговите специалисти и изследователите на общественото мнение), както и съгласно **Етичния кодекс на Българската социологическа асоциация.**

## *2. Типове социологически проучвания, които ще бъдат възлагани по договора:*

**Качествени проучвания** –дискусии чрез ползване на добре развита анкетьорска мрежа, с фокус-групи, всяка с по 15-20 участници от специфичните целеви групи за изследване на проникването и използването на широколентов интернет и на свързани с интернет ИКТ приложения и услуги и оценка на социално-икономически фактори, свързани с търсенето и предлагането на широколентов достъп до интернет, с фокус високоскоростен и свръх-високоскоростен достъп до интернет включително 4G/LTE.

За периода на договора Възложителят планира да бъдат проведени **минимум** **10 броя фокус-групови дискусии.**

Основните цели на тези проучвания са:

* Събиране и обобщаване на информация за проникването и използването на широколентов интернет и на свързани с интернет ИКТ приложения и услуги (на база целенасочено проучване и статистическа информация), вкл.:
* оценка на проникване и използване на високоскоростен и свръх-високоскоростен интернет според типове и групи потребители по демографски, социални и икономически признаци;
* използване на високоскоростен и свръх-високоскоростен интернет според вид технология, скорост и качество на интернет връзката и предлагани услуги;
* цена на достъпа;
* потенциално търсене и очаквания за използването на високоскоростен и свръх-високоскоростен достъп до интернет и цифрови услуги от бизнеса, населението и публичния сектор;
* Оценка на социално-икономически фактори, свързани с търсенето и предлагането на широколентов достъп до интернет, с фокус високоскоростен и свръх-високоскоростен достъп до интернет включително 4G/LTE;

## *3. Задължения на Изпълнителя в изпълнение на поръчката:*

1) За проучванията задължение на Изпълнителя е да разработи изследователския инструментариум, който да бъде одобрен писмено от Възложителя;

2) Във връзка с различните цели на планираните фокус-групови дискусии задължение на Изпълнителя е да разработи и предложи подходяща форма и график на провеждане на дискусиите с фокус-групите, която да бъде одобрена писмено от Възложителя.

3) Изпълнителят следва да:

* Събере и обобщи информация за предлагането на широколентов достъп до интернет с фокус върху високоскоростен и свръх-високоскоростен достъп до интернет включително 4G/LTE:
* наличие;
* видове технологии на достъп при крайния клиент;
* скорост на интернет връзката,
* брой и тип доставчици.

Проучването на предлагане на високоскоростен и свръх-високоскоростен интернет трябва да бъде извършено чрез събиране и обработка на информация от статистически източници – НСИ, КРС, Digital Agenda Scoreboard и др.;

Събере и обобщи информация за проникването и използването на широколентов интернет и на свързани с интернет ИКТ приложения и услуги (на база целенасочено проучване чрез ползване на добре развита анкетьорска мрежа и статистическа информация), вкл.:

* оценка на проникване и използване на високоскоростен и свръх-високоскоростен интернет според типове и групи потребители по демографски, социални и икономически признаци;
* използване на високоскоростен и свръх-високоскоростен интернет според вид технология, скорост и качество на интернет връзката и предлагани услуги;
* цена на достъпа;
* потенциално търсене и очаквания за използването на високоскоростен и свръх-високоскоростен достъп до интернет и цифрови услуги от бизнеса, населението и публичния сектор;
* Оцени социално-икономически фактори, свързани с търсенето и предлагането на широколентов достъп до интернет, с фокус високоскоростен и свръх-високоскоростен достъп до интернет включително 4G/LTE;
* Направи проучване и анализ на добри европейски практики за изграждане на инфраструктура за високоскоростен и свръх-високоскоростен интернет като основа за бъдещо изграждане на мобилни мрежи от 5-то поколение чрез:
* ПЧП и възможности за прилагането им в България;
* различни модели за ползване на държавна помощ и възможности за прилагането им в България;
* различни модели за експлоатация, поддръжка и развитие и възможности за прилагането им в България;
* Направи проучване на предстоящи проектни инициативи, свързани с реализация на комуникационна свързаност, вкл. по транспортни коридори;
* Направи оценка на нуждите и възможностите за осигуряване на радио честоти за реализиране на 5G;
* Направи проучване на възможностите за конкретни реализации и приложение на 5G в една община в Република България и натоварен магистрален път чрез прилагане и на Интернет на нещата;
* Разработи проект на концепция за развитие на мобилни мрежи от 5-то поколение до 2025 г., като бъдат обхванати общите цели на Стратегията за цифров единен пазар и Съобщението на Комисията до Европейския парламент, Съвета, Европейския икономически и социален комитет и Комитета на регионите „Свързаност за един конкурентоспособен цифров единен пазар: към европейско гигабитово общество“ и конкретни стъпки за постигането им;
* Изготви доклад с резултатите от проучванията и проект на концепция за развитие на мобилни мрежи от 5-то поколение до 2025 г.

**VI. ОЧАКВАНИ РЕЗУЛТАТИ:**

1) Провеждане на качествени проучвания чрез ползване на добре развита анкетьорска мрежа – **минимум 10 броя фокус-групови дискусии**, всяка с по 15-20 участници от специфичните целеви групи;

2) Разработен от страна на Изпълнителя и одобрен писмено от страна на Възложителя **изследователски инструментариум** за всяко от възложените социологически проучвания;

3) Разработени от страна на Изпълнителя и одобрени писмено от страна на Възложителя форма и график на провеждане на дискусиите с фокус-групите;

4) Изготвен от страна на Изпълнителя и одобрен писмено от страна на Възложителя **Доклад с резултатите от проучванията и проект на концепция за развитие на мобилни мрежи от 5-то поколение до 2025 г.**

Докладът следва да се предостави на електронен носител във вид, съгласуван предварително с Възложителя.

Изготвил:

**Христо Христов**

*Директор на дирекция „Информационни технологии”*